C 325/14

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 325/05)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1)

OBAVIJEST O STANDARDNOJ IZMJENI JEDINSTVENOG DOKUMENTA

„Brouilly”

PDO-FR-A0935-AM02

Datum obavijesti: 4. lipnja 2021.

OPIS I RAZLOZI ODOBRENE IZMJENE

1. Zemljopisno područje

U poglavlju I. odjeljku IV. točki 1. nakon riječi „Rhône” dodaju se riječi „na temelju službenog zemljopisnog šifrarnika iz 2019.”.

Ta izmjena teksta omogućuje upućivanje na zemljopisno područje iz verzije službenog zemljopisnog šifrarnika koja je bila na snazi 2019., koji objavljuje INSEE, kao i pravnu sigurnost razgraničenja zemljopisnog područja.

Opseg zemljopisnog područja ostaje potpuno isti.

Riječi „osiguravaju se” zamijenjene su riječima „odvijaju se”.

Mijenja se točka 6. jedinstvenog dokumenta.

Dodaje se i rečenica kojom se subjekte obavješćuje da su na internetskoj stranici INAO-a stavljeni na raspolaganje kartografski dokumenti koji se odnose na zemljopisno područje.

Ta izmjena ne utječe na jedinstveni dokument.

2. Područje u neposrednoj blizini

U poglavlju I. odjeljku IV. točki 3. nakon riječi „općina” dodaju se riječi „na temelju službenog zemljopisnog šifrarnika iz 2019.”.

Ta izmjena teksta omogućuje upućivanje na područje u neposrednoj blizini iz verzije službenog zemljopisnog šifrarnika koja je bila na snazi 2019., koji objavljuje INSEE.

Opseg tog područja ostaje potpuno isti.

Dodavanje tog upućivanja omogućuje pravnu sigurnost definicije područja u neposrednoj blizini kako na nju kasnije ne bi utjecali spajanja ili podjele općina ili njihovih dijelova ili promjene naziva.

Kako bi se uzele u obzir administrativne izmjene nastale prije 2019., ažuriran je i popis općina koje čine područje u neposrednoj blizini, pri čemu se nije izmijenio opseg.

Izmijenjen dio „Dodatni uvjeti” jedinstvenog dokumenta.

3. Odredbe o dozrijevanju

U poglavlju I. odjeljku IX. točki 2. datum „1. ožujka” zamijenjen je datumom „15. siječnja”.

Najraniji datum do kojeg grožđe dozrijeva pomaknut je s 1. ožujka na 15. siječnja godine koja slijedi nakon godine berbe jer su zbog klimatskih promjena rane berbe sve učestalije. Time se omogućuje raniji dovršetak proizvodnje vina.

Pomicanje najranijeg datuma završetka dozrijevanja ne utječe na kvalitetu vina jer klimatski i pedološki uvjeti na zemljopisnom području omogućuju rano dozrijevanje sorte gamay N, te konzumiranje vina dok su mlada.

Mijenja se točka 5. jedinstvenog dokumenta. Postupci proizvodnje vina

4. Stavljanje na tržište za potrošače

U poglavlju I. odjeljku IX. točki 5. datum „15. ožujka” zamijenjen je datumom „1. veljače”.

U skladu s pomicanjem najranijeg datuma završetka dozrijevanja, datum stavljanja vina na tržište za potrošače pomaknut je s 15. ožujka na 1. veljače.

Ta izmjena ne utječe na jedinstveni dokument.

5. Kretanje između ovlaštenih skladišta

U poglavlju 1. odjeljku IX. briše se točka 5. podtočka (b) koja se odnosi na kretanje između ovlaštenih skladišta.

Zbog skraćivanja minimalnog trajanja dozrijevanja i promjene datuma stavljanja vina na tržište mora se omogućiti brže kretanje vina među gospodarskim subjektima; određivanje ranijeg datuma prije kojeg se vina ne smiju kretati ne bi bilo korisno.

Stoga je u poglavlju I. odjeljku IX. izmijenjen naslov točke 5. brisanjem riječi „kretanju proizvodâ i”.

Te izmjene ne utječu na specifikaciju proizvoda.

6. Povezanost sa zemljopisnim područjem – opis prirodnih čimbenika koji pridonose povezanosti

U poglavlju I. odjeljku X. točki 1. podtočki (a) riječ „Villefranche” zamijenjena je riječju „Villefranche-sur-Saône”, što odgovara službenom imenu grada.

Mijenja se točka 8. jedinstvenog dokumenta.

7. Prijelazne mjere

U poglavlju I. odjeljku XI. točki 1. podtočki (a) ispred riječi „do zaključno s berbom 2034.” dodane su riječi „najkasnije” kako bi se pojasnili uvjeti te mjere.

Briše se točka 3. jer je prošlo razdoblje tijekom kojeg su proizvođači mogli koristiti posebnu mjeru koja se odnosi na skraćivanje razdoblja sazrijevanja, a time i raniji datum stavljanja na tržište za potrošača.

Te izmjene ne utječu na specifikaciju proizvoda.

8. Elementi povezani s kontrolom specifikacije

— Proizvođače od sada nadzire certifikacijsko tijelo te riječi „plan kontrole” zamjenjuju riječi „plan inspekcije” u različitim odlomcima poglavlja II. specifikacije.

Ta izmjena ne utječe na jedinstveni dokument.

— Upućivanja na kontrolno tijelo

U poglavlju III. odjeljku II.: od homologacije specifikacije u prosincu 2011. izmijenjena su pravila o sastavljanju tog dijela kako se više ne bi navodili svi podaci kontrolnog tijela kada kontrole provodi certifikacijsko tijelo.

Ta izmjena ne utječe na jedinstveni dokument.

JEDINSTVENI DOKUMENT

1. Naziv

Brouilly

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

Kratak opis

Riječ je o mirnim, suhim, crnim vinima. Najmanja prirodna volumna alkoholna jakost vina iznosi 10,5 %.

Ukupna volumna alkoholna jakost vina nakon pojačavanja ne premašuje 13 %.

Vina u fazi pakiranja imaju najveći sadržaj jabučne kiseline od 0,4 grama po litri.

Gotova vina, koja su spremna za puštanje u potrošnju, u skladu su sa sljedećim analitičkim standardima:

Najveći udio fermentabilnog šećera (glukoza i fruktoza): 3 grama po litri

U pogledu najveće ukupne alkoholne jakosti, najmanje stvarne alkoholne jakosti, najmanje ukupne kiselosti i najvećeg ukupnog sadržaja sumporova dioksida primjenjuju se norme predviđene zakonodavstvom Zajednice.

„Brouilly” je mirno crno vino. Obično je rubin-crvene boje, s primjesama ljubičaste ako se dobiva od vinove loze s granitnih formacija, odnosno tamnije boje ako se dobiva od vinove loze s istočnog dijela vinograda. Voćnih je aroma u kojima dominira bobičasto voće. Okus je spoj podatnosti, punoće i profinjenosti. Među „vinima regije Beaujolais” slovi kao najnježnije.

Opća analitička svojstva

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.) Najmanja ukupna kiselost: Najveći sadržaj hlapljivih kiselina (u miliekvivalentima po litri): 14,17 Najveći ukupni sadržaj sumporova dioksida (u miligramima po litri):

5. Postupci proizvodnje vina

5.1. Posebni enološki postupci

1. Poseban enološki postupak

— Zabranjena je upotreba komada drva.

— Ukupna volumna alkoholna jakost vina nakon pojačavanja ne premašuje 13 %.

— Reduktivne tehnike pojačavanja vina dopuštene su uz ograničenje stope koncentracije od 10 %.

— Vina dozrijevaju najmanje do 15. siječnja godine koja slijedi nakon godine berbe.

Uz prethodno navedene odredbe, u pogledu enoloških postupaka u proizvodnji vina potrebno je poštovati obveze utvrđene na razini Zajednice te u Zakoniku o poljoprivredi i morskom ribarstvu.

2. Postupak uzgoja

— Gustoća sadnje

Najmanja gustoća sadnje vinove loze iznosi 6 000 trsova po hektaru.

Razmak između redova vinove loze ne smije biti veći od 2,10 metara, a razmak između trsova u istom redu iznosi najmanje 0,80 metara.

Pod uvjetom da se poštuje najmanja gustoća od 6 000 trsova po hektaru i za potrebe mehanizacije, razmak između redova vinove loze može biti najviše tri metra.

— Pravila o rezidbi — Rezidbu treba dovršiti do 15. svibnja. — Vino se dobiva od vinove loze koja se obrezuje kratkom rezidbom (račvasti uzgojni oblik, lepezasti oblik ili kordonac Royat s jednim krakom ili dva kraka ili u obliku „rašlji”) s najviše deset pupova po trsu. — Svaki trs ima od tri do pet reznika s najviše dva pupa; radi pomlađivanja svaki trs može sadržavati i jedan reznik s najviše dva pupa koji se obrezuje na suvišnoj grani starog stabla. — Prilikom obrezivanja ili promjene načina rezidbe, vinova loza obrezuje se na najviše 12 pupova po trsu.

Navodnjavanje je zabranjeno.

Odredbe o mehaničkoj berbi

Ubrano grožđe slaže se u spremnike u kojima se prevozi od čestice do vinskog podruma tako da visina naslaganoga grožđa ne prelazi 0,50 metara.

Spremnici su izrađeni od inertnog materijala za primjenu u prehrambenoj industriji;

Oprema za berbu i transport ubranog grožđa ima odgovarajući sustav otjecanja vode ili zaštite.

5.2. Najveći prinosi

1. 61 hektolitar po hektaru

6. Razgraničeno zemljopisno područje

Berba grožđa, proizvodnja, razvoj i dozrijevanje vina odvijaju se na području sljedećih općina iz departmana Rhône, na temelju službenog zemljopisnog šifrarnika iz 2019.: Cercié, Charentay, Odenas, Quincié-en-Beaujolais, Saint-Etienne-la-Varenne i Saint-Lager.

7. Glavne sorte vinove loze

Gamay N

8. Opis povezanosti

8.1. Opis prirodnih čimbenika koji pridonose povezanosti

Zemljopisno područje u središtu je vinograda Beaujolais, 40 kilometara sjeverno od Lyona, između gradova Villefranche-sur-Saônea i Mâcona. Okružuje „Mont Brouilly”, malu planinu odvojenu od istočnog ruba planinskog lanca „Monts du Beaujolais” i obuhvaća šest općina departmana Rhône.

Podloga se uglavnom sastoji od kiselih paleozojskih formacija:

— granitnih stijena koje tvore obronke s pješčanim i siromašnim tlima zapadno od planine „Mont Brouilly”,

— porfira (masivne metamorfne stijene) s glinovitijim i šljunkovitijim tlima južno od planine „Mont Brouilly”.

Na istoku i sjeveru supstrat prekrivaju novije naslage. Tamošnji planinski debris (fragmenti porfira, granitne pješčare) miješa se s glinovito-silikatnom podlogom („visoravan Briante”, „brežuljak Pisse Vieille”). Na istočnom rubu zemljopisnog područja mjestimice su prisutna glinovito-vapnenačka tla.

Klima je blaga oceanska, umjerena, pod znatnim utjecajem kontinentalne klime (ljetne oluje, magla koja se ledi zimi) i osobito klime južnih krajeva (ljetne vrućine, najveća količina padalina u jesen i proljeće). Vinograd, koji je zaštićen od zapadnih vjetrova planinskim lancem „Monts du Beaujolais” i većinom izložen istoku u potpunosti iskorištava sunčevu svjetlost: prve zrake sunca od zore zagrijavaju i osvjetljavaju brežuljak. Položaj vinograda na nadmorskim visinama koje sežu od 250 do 400 metara omogućuje mu da izbjegne većinu proljetnog mraza i jutarnje magle doline rijeke Saône (175 m nadmorske visine) te da iskoristi najveću količinu sunčeve svjetlosti i brzo isuši višak kiše.

8.2. Opis ljudskih čimbenika koji pridonose povezanosti

Čini se da naziv „Brouilly” potječe od rimskog časnika Bruliusa, čija je vojska u četvrtom stoljeću bila smještena na obroncima planine; nesumnjivo je da je ondje posadio nekoliko trsova. Brdo, koje sa svojih 485 metara dominira krajolikom, zadržalo je taj naziv, ali se ni jedno selo ne zove Brouilly.

Iz raznih zapisa vidljivo je da je vinova loza bila prisutna na tom brdu u vrlo različitim razdobljima. Sigurno je da su u četvrtom i petom stoljeću na nižim dijelovima planine „Brouilly”, smještenima na jugu, bile zasađene male čestice vinove loze.

Kada je vlastela od Beaujeua osnovala opatiju u Bellevilleu 1179., darovala joj je vinovu lozu koja se nalazila u „vinogradu Brouilly”.

Do 17. stoljeća proizvode vinograda „Brouilly” konzumirali su poznavatelji u regiji i šire, sve do Lyona, gdje su živjeli mnogi vlasnici vinograda.

Ondje, kao i posvuda u regiji Beaujolais, poljoprivredna gospodarstva bila su obiteljskog tipa (veličine od 6 do 8 hektara). Često su pripadala velikim posjedima i dvorcima u kojima se dio proizvodnje proizvodio u zajedničkoj kupaži.

Iz svih je postojećih dokumenata vidljivo da se do drugog desetljeća 20. stoljeća naziv „Brouilly” primjenjivao samo na vina od grožđa ubranog isključivo na obroncima tog brda. Postupno, najbolji okolni vinogradi traže da im se prizna taj naziv. Neki proizvođači, posebno tijekom Prvog svjetskog rata, traže da im se prizna taj naziv kako bi izbjegli rekviziciju intendanture. U to vrijeme površina vinograda „Brouilly” zadržala se na otprilike 400 hektara. To je proširenje 1919. podupro zajednički odbor burgundskih predstavnika za vlasništvo nad vinom i trgovinu njime.

Proizvođači su 1934. osnovali sindikat, a 1938. vinu „Brouilly” priznata je kontrolirana oznaka izvornosti.

Kontroliranu oznaku izvornosti „Brouilly” obilježava spoj tradicija svojstvenih regiji i suvremenih tehnika. Vinogradi su namijenjeni proizvodnji isključivo crnih vina: glavna sorta vinove loze jest gamay N. Ta je sorta osjetljiva na kasni mraz i ožegotine od sunca. Proizvođači, koji su neprestano u potrazi za kvalitetnim vinom ovladali su vještinama upravljanja njezinim rastom i kontinuiranog kultiviranja. To se osobito može postići velikom gustoćom sadnje i kratkom rezidbom na „račvasti uzgojni oblik”.

Kako bi se što više očuvala voćna svojstva, proizvođači proizvode vino primjenom postupaka tipičnih za regiju Beaujolais, koji se temelje na „polukarbonskoj maceraciji”.

Kako bi se omogućila optimalna ekstrakcija aromatskih i polifenolnih spojeva grožđa, mnogi proizvođači primjenjuju tehnike namakanja grožđa u soku za vrijeme fermentacije, a to su „potapanje klobuka”, muljanje ili remontaža. Maceracija često traje dulje od 10 dana. Vino se puni u boce nakon nekoliko mjeseci odležavanja.

Kako bi grožđe dobro dozrijevalo, proizvođači osiguravaju dovoljnu izloženost površine lišća. Na taj se način vinova loza može uzgajati i primjenom fiksnog sustava brajdi, što ujedno olakšava mehanizaciju.

Vinograd „Brouilly” je 2010. pokrivao površinu od 1 260 hektara i ostvarivao godišnju proizvodnju od otprilike 70 000 hektolitara.

8.3. Uzročna veza

Zapadno od zemljopisnog područja planinski lanac „Monts du Beaujolais”, s najvišim vrhom visokim gotovo 1 000 metara, služi kao prepreka koja omogućava povoljnu mezoklimu vinograda te ga štiti od vjetrova i kiša sa zapada. Zahvaljujući svojoj morfologiji, brežuljci, nadmorskih visina od 250 do 400 metara, zaštićeni su od proljetnog mraza i jutarnje magle doline rijeke Saône (175 m nadmorske visine) te se sunčeva svjetlost može maksimalno iskoristiti, a višak kiše brzo isušiti.

Otvorenost prema prostranoj dolini rijeke Saône, uz optimalnu nadmorsku visinu i izloženost većinom jugu i istoku omogućuju osvijetljenost pogodnu za aktivaciju klorofila u vinovoj lozi te optimalno i stabilno zrenje grožđa.

Precizno razgraničene čestice za berbu grožđa zasađene su na obroncima nadmorskih visina od 250 do 400 metara, na različitim vrstama tala, u općenito kiselom i vrlo poroznom okruženju. Budući da je odlično prilagođena takvom položaju jer su je lokalni proizvođači stoljećima birali i prihvatili, nježna, ali plodna sorta gamay N, odlično uspijeva u tom okruženju. Proizvođači su kroz povijest ovladali tom sortom i prednost dali, primjerice, kratkoj rezidbi kako se ne bi iscrpili trsovi i kako bi se pripremila kvalitetna berba.

Zbog pedoklimatskih uvjeta sorta gamay N rano dozrijeva, pa se vina mogu piti već od proljeća nakon berbe, što potvrđuje izreku „vina regije Beaujolais proslavila su Uskrs”. Unatoč relativnoj raznolikosti, vina su ujednačena, podjednako voćna i strukturirana. Kupaže s razgraničenih čestica za berbu grožđa zasađenih na granitnoj podlozi imaju veću voćnost i konzumiraju se prilično mlada. Kupaže s čestica koje se nalaze na škriljevcu središnjeg dijela imaju intenzivniju boju i pogodnije su za odležavanje.

Planina „Mont Brouilly” velika je znamenitost regije. Njezini su obronci prekriveni vinovom lozom, a njezin najveći vrh, nadmorske visine od 484 metra, šumovit je i krasi ga kapelica. Planina je tako snažno obilježila identitet stanovnika da su najpoznatiji lokalni proizvodi po njoj dobili ime. Vino „Côte de Brouilly”, proizvedeno od plodova vinove loze zasađene na samom brdu, i vino „Brouilly” u neposrednoj blizini zajedno su izloženi u vinskom podrumu proizvođača „Cuvage des Brouilly” u Saint-Lageru, „međunarodnom selu vinove loze i vina”, u središtu zemljopisnog područja.

9. Osnovni dodatni uvjeti (pakiranje, označivanje, ostali zahtjevi)

Područje u neposrednoj blizini

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Područje u neposrednoj blizini, za koje je utvrđeno odstupanje u pogledu proizvodnje, razvoja i dozrijevanja vina, čini područje sljedećih općina, na temelju službenog zemljopisnog šifrarnika iz 2019.:

— departman Côte-d’Or:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée i Vougeot,

— departman Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (samo za dio koji odgovara području bivše općine Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (samo za dio koji odgovara područjima bivših općina Dareizé, Les Olmes i Saint-Loup),

— departman Saône-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (samo za dio koji odgovara području bivše općine La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (samo za dio koji odgovara područjima bivših općina Donzy-le-National, Massy i La Vineuse), Vinzelles i Viré,

— departman Yonne:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (samo za dio koji odgovara područjima bivših općina Champvallon, Villiers sur Tholon i Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey , Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers i Yrouerre.

Označivanje

Pravni okvir:

nacionalno zakonodavstvo

Vrsta dodatnog uvjeta:

dodatne odredbe koje se odnose na označivanje

Opis uvjeta:

(a) Na etiketi vina kontrolirane oznake izvornosti može se navesti naziv manje zemljopisne jedinice: — ako je riječ o registriranoj lokaciji, — ako je ta jedinica navedena u izjavi o berbi.

Naziv registrirane lokacije navodi se neposredno nakon naziva kontrolirane oznake izvornosti, slovima koja ne smiju biti veća, viša ni šira od slova u nazivu kontrolirane oznake izvornosti.

(b) Na etiketi vina kontrolirane oznake izvornosti može se navesti veća zemljopisna jedinica „Vin de Beaujolais”, „Grand Vin de Beaujolais” ili „Cru du Beaujolais”.

Slova u nazivu veće zemljopisne jedinica ne smiju biti veća, viša ni šira od dvije trećine slova u nazivu kontrolirane oznake izvornosti.

Poveznica na specifikaciju proizvoda

https://info.agriculture.gouv.fr/gedei/site/bo-agri/document_administratif-d08650f7-ab29-460e-88d7-75f31fda7253

(1) SL L 9, 11.1.2019., str. 2.